# Enyere

### A Wikipédiából, a szabad lexikonból.

Enyere a Sümegtől nyugatra helyezkedő területeken fekvő település volt, amely azóta teljesen elnéptelenedett. Pontos helye nem ismert, csak írásos források állnak rendelkezésre a településsel kapcsolatban.

## [szerkesztés] Története

Enyere első említése 1256-ból való. A XIII. század második felében már jelentős településként említették, amely határos volt Szentgróttal, Óhíddal és Sümeggel, a helyi birtokosok földje a Marcal folyóig elnyúlt. 1336-ban pálos kolostor épült a településen.

1356-ben már a falu két részre való tagozódása ismeretes, ekkor alakult ki Enyere és Töttösenyere településrész, amelyhez később Pogányenyere községrész kapcsolódott. A községrészek lényegében önálló településként működtek tovább. A XVI. század során a település lakossága nagymértékben csökkent, ám egészen a XIX. századig éltek itt. A település utolsó említése 1828-ból való, ma egy Óhíd határában lévő dűlő viseli a nevét.

A lap eredeti címe "http://hu.wikipedia.org../../../e/n/y/Enyere.html"

Kategória: Magyarország történelmi települései

##### Views

- Szócikk
- Vitalap
- Aktuális változat

##### Keresés